CELEX: 32006R1993
Language: ro
Date: 2006-12-21 00:00:00
Title: Regulamentul (CE) nr. 1993/2006 al Comisiei din 21 decembrie 2006 de adoptare a măsurilor tranzitorii în ceea ce privește exporturile de lapte și de produse lactate în temeiul Regulamentului (CE) nr. 1282/2006, ca urmare a aderării Bulgariei și României la Uniunea Europeană

Anunţ juridic important

|

32006R1993

Regulamentul (CE) nr. 1993/2006 al Comisiei din 21 decembrie 2006 de adoptare a măsurilor tranzitorii în ceea ce privește exporturile de lapte și de produse lactate în temeiul Regulamentului (CE) nr. 1282/2006, ca urmare a aderării Bulgariei și României la Uniunea Europeană  

Jurnalul Oficial L 413 , 30/12/2006 p. 0001 - 0002 Jurnalul Oficial L 413 , 30/12/2006 p. 0001 - 0003 Jurnalul Oficial L 327 , 05/12/2008 p. 0816 - 0817 ediţie specială în limba bulgară: capitol 03 volum 81 p. 207  - 208 editie speciala in limba româna: capitol 03 volum 81 p. 207  - 208

		Regulamentul (CE) nr. 1993/2006 al Comisieidin 21 decembrie 2006de adoptare a măsurilor tranzitorii în ceea ce privește exporturile de lapte și de produse lactate în temeiul Regulamentului (CE) nr. 1282/2006, ca urmare a aderării Bulgariei și României la Uniunea EuropeanăCOMISIA COMUNITĂȚILOR EUROPENE,având în vedere Tratatul de aderare a Bulgariei și României, în special articolul 4 alineatul (3),având în vedere Actul de aderare a Bulgariei și României, în special articolul 41,întrucât:(1) Articolul 3 alineatul (2) din Regulamentul (CE) nr. 1282/2006 al Comisiei din 17 august 2006 de stabilire a normelor speciale de aplicare a Regulamentului (CE) nr. 1255/1999 al Consiliului în ceea ce privește certificatele de export și restituirile la export în sectorul laptelui și produselor lactate [1] prevede că, pentru a putea beneficia de o restituire, produsele trebuie să fie conforme cu dispozițiile aplicabile ale Regulamentului (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală [2]. În special, produsele trebuie să fi fost preparate într-o unitate autorizată și să îndeplinească cerințele privind marcajul de identificare prevăzut la articolele 4 și 5 ale Regulamentului (CE) nr. 853/2004.(2) Decizia 2007/…/CE a Comisiei din 22 decembrie 2006 de stabilire a măsurilor tranzitorii pentru comercializarea anumitor produse de origine animală fabricate în Bulgaria și în România [3] stabilește măsuri care urmăresc facilitarea tranziției între regimul în vigoare în Bulgaria și în România și cel rezultat din aplicarea legislației sanitar-veterinare comunitare. În conformitate cu articolul 3 din această decizie, statele membre autorizează, de la 1 ianuarie la 31 decembrie 2007, schimburile de produse care sunt fabricate în unități din Bulgaria și din România autorizate pentru exportul de produse lactate către Comunitate înaintea datei de aderare, cu condiția ca produsele să aibă marca de sănătate pentru exportul către Comunitate a unității în cauză și să fie însoțite de un document care să ateste că au fost produse înainte de 1 ianuarie 2007.(3) Trebuie derogat de la Regulamentul (CE) nr. 1282/2006 și trebuie prevăzut că produsele care sunt conforme cu articolul 3 din Decizia 2007/…/CE și care pot face obiectul schimburilor în perioada 1 ianuarie- 31 decembrie 2007 ar putea beneficia de o restituire la export.(4) Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,ADOPTĂ PREZENTUL REGULAMENT:Articolul 1Prin derogare de la articolul 3 alineatul (2) din Regulamentul (CE) nr. 1282/2006, produsele fabricate în unități din Bulgaria și România autorizate pentru exportul de produse către Comunitate înainte de data aderării și exportate din Comunitate în cursul perioadei de la data aderării până la 31 decembrie 2007 pot beneficia de o restituire la export cu condiția ca acestea să fie conforme cu dispozițiile articolului 3 litera (a) din Decizia 2007/…/CE și să fie însoțite de documentul reprodus în anexa II la Decizia 2004/438/CE a Comisiei [4], la care se adaugă următoarea mențiune:"Fabricat înainte de 1 ianuarie 2007 în conformitate cu Decizia 2007/…/CE a Comisiei."Articolul 2Prezentul regulament intră în vigoare sub rezerva și la data intrării în vigoare a Tratatului de aderare a Bulgariei și României.Se aplică declarațiilor de export acceptate începând de la data intrării în vigoare și până la 31 decembrie 2007.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 21 decembrie 2006.Pentru ComisieMariann Fischer BoelMembru al Comisiei[1] JO L 234, 29.8.2006, p. 4.[2] JO L 139, 30.4.2004, p. 55; rectificat în JO L 226, 25.6.2004, p. 22. Regulament, astfel cum a fost modificat ultima dată prin Regulamentul (CE) nr. 1662/2006 (JO L 320, 18.11.2006, p. 1).[3] Nepublicată încă în Jurnalul Oficial.[4] JO L 154, 30.4.2004, p. 72; rectificată în JO L 189, 27.5.2004, p. 57.--------------------------------------------------